সিবাওয়েহ
আবু বিশর আমর ইবনে উসমান ইবনে কানবার আল বিসরি (আনুমানিক ৭৬০-৭৯৬) (), সাধারণভাবে সিবাওয়েহ নামে পরিচিত () (তার মূল ফারসি নাম ছিল "Sēbōē"), ছিলেন আরবি ভাষার একজন প্রভাবশালী ভাষাবিদ ও ব্যাকরণবিদ। তার লেখা "আল কিতাব" আরবি ভাষার প্রথম লিখিত ব্যাকরণ। আরবি ব্যাকরণ ও ভাষাতত্ত্বে তার উল্লেখযোগ্য প্রভাব থাকলেও তিনি ছিলেন একজন পারসিয়ান এবং তার মাতৃভাষা আরবি ছিল না। তিনি পরবর্তী জীবনে আরবি শেখেন। তাকে আরবি ভাষার সর্বকালের শ্রেষ্ঠ ভাষাবিদ ও সকল ভাষার শ্রেষ্ঠ পন্ডিতদের অন্যতম ধরা হয়।
আবদুর রহমান কাশগরী
আবদুর রহমান কাশগরী কবি ও লেখক হিসেবে খ্যাত ছিলেন। তার রচিত আরবি "আয-যাহারাত" কাব্যগ্রন্থে দেশাত্মবোধ এবং প্যান ইসলামিজম চেতনার কথা রয়েছে। তিনি "আল-মুফিদ" নামে উচ্চমানের একটি আরবি-উর্দু‌-বাংলা অভিধান প্রণয়ন করেছিলেন। "আল-হাদিকা" নামে তার লেখা একটি আরবি গদ্য ও পদ্যের সঙ্কলন রয়েছে। তার লিখিত আরবি সাহিত্যের অনেক বই মাদ্রাসায় পাঠ্য ছিল। তার অপ্রকাশিত রচনাবলীর মধ্যে রয়েছে মাহক্কুন নাকদ, শের ইবনি মুকবিল, ইযালাতুল খাফা আল খিলাফাতিল খুলাফা, ফারহাঙ্গে কাশগরী।